Komisijos reglamentas 128/2004/EB
2004 m. sausio 23 d.
iš dalies keičiantis Reglamentą (EB) Nr. 2676/90, nustatantį vynų analizės metodus Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Reglamentą (EB) Nr. 1493/1999 dėl bendro vyno rinkos organizavimo [1], ypač į jo 46 straipsnio 3 dalį,
kadangi:
(1) Buvo patikslintas metodas alkoholio stiprumui vyne matuoti, naudojant hidrostatines svarstykles, ir jo taikymo tinkamumas buvo patvirtintas pagal tarptautinius kriterijus. Šio metodo naują aprašymą patvirtino Tarptautinis vynuogių ir vyno biuras 2003 m. Generalinėje asamblėjoje.
(2) Šio matavimo metodo taikymas gali būti paprastesnis ir tikslesnis būdas vyno alkoholio stiprumui pagal tūrį tikrinti ir taip išvengti ginčų, kylančių taikant mažesnio tikslumo metodus.
(3) Atnaujintas šio metodo aprašymas ir metodo tinkamumo patvirtinimo parametrų eksperimentinės vertės turėtų būti įtrauktos į Komisijos reglamento (EEB) Nr. 2676/90 [2] priedo 3 skyrių.
(4) Todėl Reglamentas (EEB) Nr. 2676/90 turėtų būti iš dalies keičiamas.
(5) Šiame reglamente numatytos priemonės atitinka Vynininkystės vadybos komiteto nuomonę,
PRIĖMĖ ŠI REGLAMENTĄ:
1 straipsnis
Reglamento (EEB) Nr. 2676/90 priedo 3 skyrius "Alkoholio stiprumas pagal tūrį" iš dalies keičiamas taip:
1. išbraukiamas 2 poskyrio 2.3.2. punktas;
2. šio reglamento priedo tekstas įterpiamas po 4 poskyrio kaip 4a poskyris,
3. išbraukiamas 5 poskyrio 5.2. punktas "Densimetrija naudojant hidrostatines svarstyklės".
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. sausio 23 d.